钦定古今图书集成/明伦汇编/人事典/第080卷 > 《邶风北门三章》
## 钦定古今图书集成/明伦汇编/人事典/第080卷 > 《邶风北门三章》

卫之贤者，处乱世，事暗君，不得其志，故因《出北门》，而赋以自比。

出自北门，忧心殷殷。终窭且贫，莫知我艰。已焉哉！天
实为之，谓之何哉！

王事适我，政事一埤益我。我入自外，室人交遍谪我，
已焉哉！天实为之，谓之何哉！

王事敦我，政事一埤遗我。我入自外，室人交遍摧我。
已焉哉！天实为之，谓之何哉！